Pekka Lehto

**Pekka Lehto** (s. 14. maaliskuuta 1948 Valkeakoski) on suomalainen elokuvaohjaaja. 

Lehto aloitti uransa 1960-luvun lopulla erinäisissä elokuva-alan tehtävissä, kuten äänittäjän apulaisena (*[[Miljoonaliiga]]*, 1968; *[[Kahdeksas veljes]]*, 1971; *[[Hirttämättömät]]*, 1971) pikkuosien näyttelijänä (*[[Punatukka]]*, 1969; *[[Pilvilinna (vuoden 1970 elokuva)|Pilvilinna]]*, 1970) ja leikkausassistenttina (*[[Karvat (elokuva)|Karvat]]*, 1974). Hänen ensimmäinen pitkä elokuvansa *[[Ikäluokka (elokuva)|Ikäluokka]]* valmistui vuonna 1976. Hän ohjasi elokuvan yhdessä Pirjo Honkasalon kanssa. Yhteistyö jatkui vielä elokuvien *[[Kainuu 39]]* (1979), *[[Tulipää]]* (1980), *[[250 grammaa]]* (1983) ja *[[Da Capo (elokuva)|Da Capo]]* (1985) parissa. Algot Untolan elämästä kertova *Tulipää* oli aikoinaan kallein suomalainen elokuva, ja se oli myös ehdokkaana Kultaisen palmun saajaksi Cannesin elokuvajuhlilla.

Vuoden 1985 jälkeen Honkasalon ja Lehdon tiet erosivat. Kumpikin jatkoi itsenäisesti elokuvantekemistä. Vuonna 1992 valmistunut elokuva *[[Kaivo (elokuva)|Kaivo]]* on tositarina nuoresta maatilan emännästä, joka masennuksen ja mielisairauden murtamana päätyy hukuttamaan kolme lastaan kaivoon. Tämän jälkeen Lehto keskittyi eräänlaisiin fiktiota ja faktaa yhdistäviin elokuviin, kuten *[[The Real McCoy]]* (1998) ja *[[Tango Kabaree]]* (2001). Edellinen on elokuva Andy McCoysta, jälkimmäinen Aira Samulinista. Kummassakin elokuvassa todelliset henkilöt esittivät pääosia.

Lehdon elokuva *[[Game Over (vuoden 2005 elokuva)|Game Over]]* (2005) on *Kaivon* tapaan fiktiivinen elokuva todellisuudessa tapahtuneesta tragediasta. Pohjana on niin kutsutut Heinojen murhat Lopella elokuussa 2001. 

*Game Overin* jälkeen valmistui vuonna 2005 Kalervo Palsasta kertova elokuva *[[Kalervo Palsa ja kuriton käsi]]*, jonka ensiesitys oli kuitenkin vasta 2013 Sodankylän elokuvajuhlilla.

Kesäkuussa 2005 Lehto sai Suomen elokuvasäätiöltä 10&nbsp;000 euroa kehittämistukea uuden *[[Pekka ja Pätkä -elokuvat|Pekka ja Pätkä]]* -elokuvan ennakkosuunnitteluun. Elokuva kulkee työnimellä *Pekka ja Pätkä levottomina*, ja se kertoo kansanomaisesti homouteen kohdistuvista peloista. Elokuvaan kaavailtiin Martti Suosaloa Pekan rooliin ja Mika Nuojuaa Pätkän rooliin. 

Vuonna 2010 julkaistiin Lehdon ohjaama dokumenttielokuva *[[Epäilyksen varjossa (dokumenttielokuva)|Epäilyksen varjossa]]*, joka kertoo Alpo Rusiin kohdistuneista vakoiluepäilyistä.

Lehto on saanut 34 000 euroa tukea dokumentilleen ”Amanda - tyttö joka haluaa elämänsä takaisin”, jonka tuottaa Illume Oy. Kyseessä on Anneli Auerin tyttärestä kertova dokumentti.

## Filmografia
* *[[Miljoonaliiga]]* 1968 – apulaisäänittäjä
* *[[Punatukka]]* 1969 – kuvausryhmän jäsen, näyttelijä (Paavo)
* *[[Pohjan tähteet]]* 1969 – kamera-apulainen
* *[[Pilvilinna (vuoden 1970 elokuva)|Pilvilinna]]* 1970 – työryhmän jäsen, näyttelijä (ääni poliisiradiossa / vangin ääni)
* *[[Kahdeksas veljes]]* 1971 – äänittäjän apulainen
* *[[Hirttämättömät]]* 1971 – ääniassistentti
* *[[Strada (elokuva)|Strada]]* 1972 – äänitys, äänitehosteet
* *[[Lampaansyöjät]]* 1972 – äänitys
* *[[Karvat (elokuva)|Karvat]]* 1974 – leikkaus (leikkausapulainen)
* *[[Rakastunut rampa]]* 1975 – apulaisohjaaja, tuotantopäällikkö (kreditoimaton tekijä)
* *[[Pyhä perhe (elokuva)|Pyhä perhe]]* 1976 – kreditoimaton näyttelijä (toinen myyjä)
* *[[Lottovoittaja UKK Turhapuro]]* 1976 – äänitys, kreditoimaton näyttelijä (taksikuski)
* *[[Ikäluokka (elokuva)|Ikäluokka]]* 1976 – ohjaus, käsikirjoitus, leikkaus, äänitys
* *[[Yön sylissä]]* 1977 – tuotannonjohto, äänitehosteet (kreditoimaton tekijä)
* *[[Vaaran merkki]]* 1978 – ohjaus, käsikirjoitus
* *[[Rautakauppias Uuno Turhapuro – presidentin vävy]]* 1978 – äänitys (äänitysassistentti)
* *[[Kainuu 39]]* 1979 – ohjaus, käsikirjoitus, äänitys, äänen jälkityö, tuotantopäällikkö
* *[[Tulipää]]* 1980 – ohjaus, käsikirjoitus (ennakkotutkimus ja materiaalin keruu)
* *[[Ylioppilas ja piru]]* 1982 – äänitys
* *[[Yhdeksän tapaa lähestyä Helsinkiä]]* 1982 – ohjaus, ääni
* *[[250 grammaa]]* 1983 – ohjaus, tuottaja (kreditoimaton tekijä), käsikirjoitus (kreditoimaton tekijä)
* *[[Da Capo (elokuva)|Da Capo]]* 1985 – ohjaus, tuotannonjohto
* *[[Tropic of Ice – Jään kääntöpiiri]]* 1987 – tuotantopäällikkö, apulaisäänittäjä
* *[[Ameriikan raitti]]* 1989 – tuotantopäällikkö
* *[[Yksinteoin]]* 1990 – ohjaus, tuottaja
* *[[Temppeli (elokuva)|Temppeli]]* 1991 – ohjaus, käsikirjoitus
* *[[Kaivo (elokuva)|Kaivo]]* 1992 – ohjaus, tuottaja (produced by)
* *[[Boy Hero 001 (Sankaripioneeri 001)]]* 1997 – ohjaus, käsikirjoitus, tuottaja
* *[[The Real McCoy]]* 1998 – ohjaus, tuottaja (produced by), käsikirjoitus (script), valokuvat (kreditoimaton tekijä)
* *[[Andy McCoy. Mind Over Matter]]* 1998 – ohjaus, tuottaja
* *[[Tango Kabaree]]* 2001 – ohjaus, alkuperäisidea, käsikirjoitus
* *[[V.O.I.T.K.A. – metsän veljet]]* 2004 – ohjaus, tuottaja, käsikirjoitus
* *[[Paskatähti]]* 2004 – ohjaus
* *[[Game Over (vuoden 2005 elokuva)|Game Over]]* 2005 – ohjaus, tuottaja (Suomi), alkuperäinen tarina
* *[[Kalervo Palsa ja kuriton käsi]]* 2005 (ensi-ilta 2013) –
* *[[Epäilyksen varjossa (dokumenttielokuva)|Epäilyksen varjossa - Elokuva Alpo Rusista]]* 2009 – ohjaus, käsikirjoitus
* *[[Jaettu kaupunki]]* 2010 – ohjaus, käsikirjoitus
* *[[Komissaari (vuoden 2012 elokuva)|Komissaari]]* 2012 – ohjaus
* *[[Kalervo Palsa ja kuriton käsi|Palsa]]* (2013) – ohjaus, käsikirjoitus, tuottaja
* *[[Ulvilan murhamysteeri]]* (2014) – ohjaus, käsikirjoitus
* *[[Paha poliisi]]*, 2017, dokumentti Jari Aarniosta – ohjaus, käsikirjoitus (yhdessä Jussi Rautaniemen kanssa)

## Lähteet

## Aiheesta muualla
* 
*